Solomana Kante
Solomana Kante pe Souleymane Kante (1922-1987) a oa ur skrivagner eus Ginea en deus ijinet ar skritur nkoek, ul lizherenneg evit ar yezhoù mandingek komzet e kornôg Afrika. "N'Ko", anv ar skritur, a dalvez "me a lavar" er yezhoù-se.

Krouet e voe ar skritur-se gant Solomana Kante e 1949, evel ur respont d'ar pezh a veze lennet ha klevet alies d'an ampoent, d'ar gredenn ne oa ket gouest tud Afrika da lenn ha da skrivañ. A-raok taol-arnod Soloman Kante ne oa anavezet en e vro nemet doareoù-skrivañ ar galleg hag an arabeg. Implijet e voe ar skritur nkoek da gentañ e Kankan, e Ginea ; goude-se en em ledas er broioù all ma vez komzet yezhoù mandingek e kornôg Afrika.

Levrlennadur 
Conrad, David C. (2001). "Reconstructing Oral Tradition: Souleymane Kanté’s Approach to Writing Mande History". Mande Studies 3, 147-200.
Kaba, Diaka Laye (1992). "Souleymane Kanté: l’inventeur de l’alphabet N’ko". L’Educateur: Trimestriel Pédagogique des Enseignants de Guinée 11-12, 33
Kanté, Bourama (1996). "Souvenir de Kanté Souleymane". Somoya Sila: Journal Culturel de l'Association ICRA-N'KO 19.
Kanté, Souleymane (1961). "Alphabet de la langue N’ko: ‘N’ko sebesun’." In Méthode pratique d’écriture N’ko. Kankan, adembannet gant Mamady Keita (1995), Siguiri.
Vydrine, Valentin (2001). "Lettres de Souleymane Kanté et Maurice Houis". Mande Studies 3, 133-146.

Ganedigezhioù 1922
Marvioù 1987
Skrivagnerien Ginea
Yezhoniourien